২০১৯ ক্রিকেট বিশ্বকাপ
এপ্রিল, ২০০৬ সালে ইংল্যান্ড এবং ওয়েলসকে স্বাগতিক দেশের মর্যাদা দেয়া হয়। ২০১৫ সালের ক্রিকেট বিশ্বকাপের স্বাগতিক দেশের নিলাম প্রক্রিয়া থেকে তাদের আবেদন প্রত্যাহারের ফলে ২০১৫ সালের বিশ্বকাপ ক্রিকেট প্রতিযোগিতা অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। প্রথম খেলাটি ওভালে ও চূড়ান্ত খেলাটি লর্ড’সে অনুষ্ঠিত হবার কথা রয়েছে।
২০১৫ ক্রিকেট বিশ্বকাপ ফাইনাল
উপর্যুপরি দ্বিতীয়বারের মতো দু’টি সহঃস্বাগতিক দেশ চূড়ান্ত খেলায় অবতীর্ণ হয়। ২০১১ সালের ক্রিকেট বিশ্বকাপে ভারত শ্রীলঙ্কাকে ফাইনালে পরাজিত করে। অপর সহঃস্বাগতিক দেশ বাংলাদেশ গ্রুপপর্বে বিদায় নেয়। ১৯৮৭ সালের পর প্রথমবারের মতো কোন এশীয় দেশ ফাইনালে পৌঁছতে ব্যর্থ হয়।